**Y BWRDD GWAITH IEUENCTID INTERIM**

**Dydd Mawrth 30Hydref 2018: 12:30-17:00**

**Lleoliad: – Llywodraeth Cymru**

**Agenda**

|  |  |
| --- | --- |
| **Rhif yr eitem** | **Eitem** |
| 1 | Croeso a chyflwyniadau |
| 2 | Cefndir a chyd-destun polisi |
| 3 | Blaenoriaethau allweddol a datblygu cynllun gwaith drafft |
| 4 | Rôl y grŵp rhanddeiliaid ac aelodau a awgrymir |
| 5 | Mynychder cyfarfodydd |
| 6 | Cynllun Cyfathrebu’r Bwrdd |
| 7 | Unrhyw fater arall |
| 8 | Diwedd |

Yn bresennol

|  |
| --- |
| **Yn bresennol – Aelodau** |
| **Enw** | **Rôl** |
| Keith Towler (KT)  | Cadeirydd y Bwrdd Gwaith Ieuenctid Interim  |
| Dusty Kennedy (DK)  | Arweinydd Rhaglen Genedlaethol – Rhaglen Camau Cynnar Gyda’n Gilydd, Iechyd Cyhoeddus Cymru |
| Sharon Lovell (SL) | Cyfarwyddwr Gweithredol y Gwasanaeth Eiriolaeth Ieuenctid Cenedlaethol ac Is-gadeirydd Cyngor Cymreig y Gwasanaethau Ieuenctid Gwirfoddol (CWVYS) |
| Simon Stewart (SS) | Deon y Gyfadran Gwyddorau Cymdeithasol a Bywyd ym Mhrifysgol Glyndŵr Wrecsam |
| Eleri Thomas (ET)  | Dirprwy Gomisiynydd Heddlu a Throseddu Gwent |
| Joanne Sims (JS) | Rheolwr Gwasanaeth Ieuenctid Blaenau Gwent |
| **Ymddiheuriadau** |
| Efa Grufudd Jones  | Prif Weithredwr y Ganolfan Dysgu Cymraeg Genedlaethol  |
| **Yn bresennol – Llywodraeth Cymru** |
| Michael Maragakis (MM) | Pennaeth y Gangen Ymgysylltu ag Ieuenctid  |
| Donna Lemin (DL) | Uwch Reolwr y Strategaeth Gwaith Ieuenctid |
| Laura Jardine (LJ) | Rheolwr Polisi Gwaith Ieuenctid (Ysgrifenyddiaeth) |
| Laura Cook | Swyddog Gwybodaeth Gwaith Ieuenctid  |

1. Cyflwynodd aelodau’r Bwrdd eu hunain. Amlinellodd KT ei weledigaeth ar gyfer Bwrdd agored a thryloyw. Wrth wneud hynny, nododd mai rôl y Bwrdd yw cynrychioli pobl ifanc a’r sector ac ystyried amrywiaeth o dystiolaeth sydd ar gael ar hyn o bryd a’r hyn fydd ei angen i ddarparu argymhellion clir a chadarn i Lywodraeth Cymru ynghylch cyfeiriad gwaith ieuenctid yng Nghymru i’r dyfodol, gan gynnwys unrhyw fodel posibl a ddefnyddir. Amlinellodd ei rôl o ran datblygu strategaeth gwaith ieuenctid newydd a helpu i’w rhoi ar waith hefyd.

Cyflwynodd swyddogion Llywodraeth Cymru drosolwg o waith ieuenctid yng Nghymru, gan gynnwys crynhoi canfyddiadau Ymchwiliad y Pwyllgor Plant, Pobl Ifanc ac Addysg i Waith Ieuenctid 2016, a gwaith a gyflawnwyd mewn ymateb i’w argymhellion. Yn ogystal, amlinellwyd gwerthusiadau diweddar Llywodraeth Cymru o weithgareddau a ariennir trwy grantiau, dysgu o’r Grŵp Cyfeirio Ieuenctid, adroddiad Margaret Jervis ‘Ein Dyfodol – Adolygiad o Ymestyn Hawliau’, adroddiad Estyn ‘Gwasanaethau Cymorth Ieuenctid yng Nghymru: Gwerth Gwaith ieuenctid’ a’r cyd-destun polisi ehangach y mae gwaith ieuenctid yn bodoli ynddo. Yna, cafwyd trafodaeth ynghylch lefel y cymorth gan staff Llywodraeth Cymru sydd ar gael i’r Bwrdd a thrafodaeth ar Gylch Gorchwyl drafft ar gyfer y Bwrdd.

1. Ehangodd KT ar y cyd-destun polisi a ddarparwyd gan swyddogion, gan nodi gweithgarwch ychwanegol a datblygiadau yn y sector yn y dyfodol. Cydnabu flaenoriaethau a nodwyd gan y llywodraeth a’r sector a phwysleisiodd yr angen i ymgysylltu â phobl ifanc i lywio gwaith y Bwrdd. Cadarnhaodd fod arolwg pobl ifanc o’r enw ‘Dewch i Drafod...’, sy’n canolbwyntio ar waith ieuenctid, wrthi’n cael ei ddatblygu ac y byddai’n darparu’r camau cyntaf tuag at sgwrs barhaus â phobl ifanc gydol oes y Bwrdd Interim. Yna, trafododd KT yr angen i’r Bwrdd weithio gyda phobl ifanc a’r sector i ddod i gonsensws ynghylch blaenoriaethau cenedlaethol ar gyfer gwaith ieuenctid yng Nghymru, a nododd y byddai’r rhain yn llywio datblygiad cynllun gwaith. Gall y cynllun gwaith hwn gynnwys, er enghraifft, mapio’r ddarpariaeth bresennol, datblygu dealltwriaeth fanwl o’r cyllid sydd ar gael ar gyfer gwaith ieuenctid, archwilio ystyriaethau iaith a rôl gwaith ieuenctid o ran cyflawni’r uchelgeisiau a nodir yn Cymraeg 2050, archwilio dulliau digidol a gwasanaethau gwybodaeth i ieuenctid, hyfforddiant, cymwysterau a chofrestru’r gweithlu a datblygu model gwaith ieuenctid cynaliadwy ar gyfer Cymru.
2. Tynnodd KT sylw at waith a chyflawniadau allweddol y Grŵp Cyfeirio Gwaith Ieuenctid, ac amlinellodd ddisgwyliad i adeiladu ar y cynnydd a wnaed gan y grŵp hwn. Cytunodd y Bwrdd y byddai rhanddeiliaid yn defnyddio dull newydd i fanteisio ar wybodaeth a brwdfrydedd y sector ac y gallai hyn gefnogi darnau o waith gorchwyl a gorffen, gan ddenu’r sgiliau a’r profiad perthnasol yn ôl yr angen.
3. Cytunodd y Bwrdd y byddai angen iddynt gynnal dau gyfarfod arall cyn diwedd y flwyddyn galendr i ddechrau datblygu’r camau gweithredu. Cytunwyd y byddai cyfarfodydd yn cael eu cynnal ledled Cymru ac y byddai cyfleoedd i gysylltu cyfarfodydd y Bwrdd â sesiwn wybodaeth gwaith ieuenctid yn cael eu harchwilio. Cynhelir y cyfarfod nesaf ar 16 Tachwedd.
4. O dan unrhyw fater arall, cafodd y Bwrdd bapur cefndir ar y Marc Ansawdd; fodd bynnag, dywedwyd wrthynt y byddai mwy o wybodaeth ar gael ar ôl i ganlyniadau arolwg diweddar Llywodraeth Cymru gael eu dadansoddi’n llawn.